Seg yinzi ɣer temɛayt yefka-asen anamek wa yeqqen ɣer wayeḍ. Yal wa yettkemmil anamek n wayeḍ. Deg yiwet n tseddart niḍen, ibder-d umeskar tamɛayt n uzrem n uqelmun «tura, tfuk tinna n uzrem n uqelmun. Aḥeq idammen, ay azrem ur nbeddel ara, ad t-nɣen uqbel ad ten-iɣiḍ » (sbt98). Tanfalit d-yenna uwadem Ba-Zemni,tesɛa tawuri n ubeddel n liḥala n yimezdaɣ n Luḍ-Izewwaḍen, zik ttemmiḥen, win iwumi semḥen, ad d-yezzi fell-asen am wakken yezzi uzrem ɣef win i t-iɛawnen. S tmerna n wawal tura temmal-d lawan ideg ttmeslayen, segmi tbeddel tegnit d liḥala n yimezdaɣ.